Diari Oficial de la Generalitat Valenciana


Sumari del DOGV 9201, del 25-10-2021 (2021/10886)

RESOLUCIÓ de 20 d'octubre de 2021, de la consellera de Sanitat Universal i Salut Pública, per la qual delega competències en la Comissió Mixta de Seguiment convocada mitjançant la Resolució de 18 d'octubre de 2021, en l'àmbit del contracte de concessió per a la gestió de l'assistència sanitària integral del Departament de Salut de Manises (expedient de contractació 555/2006).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9201

Data del DOGV
:   25-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10712


Data del document
:   20-10-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 20 d'octubre de 2021, de la consellera de Sanitat Universal i Salut Pública, per la qual delega competències en la Comissió Mixta de Seguiment convocada mitjançant la Resolució de 18 d'octubre de 2021, en l'àmbit del contracte de concessió per a la gestió de l'assistència sanitària integral del Departament de Salut de Manises (expedient de contractació 555/2006). [2021/10236]  
  
Amb data 27 de desembre de 2006, la conselleria de sanitat va subscriure un contracte de gestió de serveis públics per concessió amb l'entitat especialitzada i primària l'Horta Manises, SA, per a la gestió integral de l'assistència sanitària del Departament de Salut de Manises (expedient de contractació núm. 555/2006).  
L'objecte del contracte és la gestió del servei públic en la seua modalitat de concessió de la prestació dels serveis d'atenció sanitària integral en el Departament de Salut de l'Horta-Manises.  
Aquest contracte preveu la creació d'un òrgan de control, denominat Comissió Mixta de Seguiment, les comeses del qual són, sense perjudici de les facultats pròpies de l'òrgan de contractació, les de seguiment, vigilància i control de l'execució del contracte.   
Tal com indica la clàusula 8 de l'avantprojecte d'explotació i plec de prescripcions tècniques particulars, aquesta comissió mixta de seguiment està presidida pel conseller o consellera o persona en qui delegue, i integrada pel secretari o secretària autonòmics per a l'Agència Valenciana de la Salut, el director general de Recursos Econòmics, el director general d'Assistència Sanitària i els dos directius de major rang del concessionari en el seu àmbit territorial o persones en qui deleguen. La composició de la comissió s'actualitzarà d'acord amb el que s'estableix en la normativa sanitària vigent en cada moment a la Comunitat Valenciana. Es nomenarà un secretari amb veu però sense vot.   
  
Amb data 18 d'octubre de 2021, la consellera de Sanitat Universal i Salut Pública va dictar una resolució per la qual convocava per al pròxim 26 d'octubre de 2021, una sessió de la comissió mixta de seguiment en l'àmbit del contracte núm. 555/2006, per a informar sobre les qüestions que es fixen en l'ordre del dia que s'indica en la resolució esmentada.  
L'experiència acumulada pels òrgans directius de la Conselleria sobre les qüestions a les quals es refereix l'ordre del dia establit, aconsellen dictar una resolució per la qual es delegue la competència d'aquesta consellera com a presidenta de la comissió mixta. En virtut d'això, i d'acord amb el que es disposa per l'article 9 de la Llei 40/2015, d'1 d'octubre, de règim jurídic del sector públic i en el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
  
Primer  
Delegar la competència per a actuar com a presidenta de la comissió mixta de seguiment convocada mitjançant la Resolució de data 18 d'octubre de 2021 d'aquesta consellera, en la secretària autonòmica d'Eficiència i Tecnologia Sanitària.  
  
Segon  
Aquesta delegació de competència s'entendrà vigent a partir de l'endemà de publicar-se en el Diari Oficial de la Generalitat Valenciana.  
  
València, 20 d'octubre de 2021.- La consellera de Sanitat Universal i Salut Pública: Ana Barceló Chico.